**Cynllun Chwarae Dewch i ni ddod**

**ynghyd – Cymuned**

**Disgrifiad o'r prosiect:**

Prosiect "galluogi" yw hwn er mwyn i Gymdeithas Neuadd Bentref Reynoldston ddarparu cyfleusterau a chyfarpar allweddol fel y gellir sefydlu cynllun chwarae cyn ysgol yn Neuadd Bentref Reynoldston. Caiff y cynllun chwarae ei reoli a'i drefnu gan y rheini sy'n mynychu'r cynllun chwarae a bydd y cyfleusterau ar gael i rieni, neiniau a theidiau a phlant o lawer o ardaloedd yng Ngŵyr. Mae'r prosiect yn adlewyrchu angen clir am y fath grŵp yn yr ardal (nid oes un yn bodoli ar hyn o bryd). Fel grwpiau eraill sy'n defnyddio Neuadd Bentref Reynoldston, bydd y cynllun chwarae a'i drefnwyr yn annibynnol ar y Neuadd.

**Nodau ac amcanion allweddol:**

* Sefydlu grŵp cynllun chwarae i ddarparu ar gyfer plant oed cyn ysgol, gan gynnwys cyfleusterau i rieni â babanod.
* Darparu chwarae a chyfleusterau sy'n gysylltiedig â chwarae
* Galluogi rhieni a neiniau a theidiau i gymdeithasu, trafod meysydd o ddiddordeb cyffredin a sefydlu cyfeillgarwch parhaus.
* Defnyddio arbenigedd lleol i gynghori aelodau ar bynciau sy'n ymwneud â phlant ifanc.
* Helpu i liniaru unigedd gwledig
* Darparu cyfleuster pwysig i'r rheini sy'n cyrraedd ardal De Gŵyr, gan ddarparu mynediad di-oed at grwpiau cyfoedion
* Cynnwys pobl eraill yn y gymuned a fydd yn rhannu eu gwybodaeth a'u harbenigedd â'r grŵp.
* Datblygu siopau cyfnewid er mwyn cyfnewid dillad etc.

Ar ôl chwe mis, bydd gan y cynllun ei strwythur sefydliadol ei hun a bydd yn hunan-ariannu. Bydd y grŵp yn ariannu pryniadau yn y dyfodol, yn cynnal gweithgareddau codi arian pan fo angen, yn cyllido unrhyw hyfforddwyr neu drefnwyr gweithgareddau ac yn talu am gost rhentu/gwresogi'r neuadd.

|  |  |
| --- | --- |
| Cyfanswm cost y prosciect: | £3,238.00 |
| Cyfanswm yr arian gan yr UE/Llywodraeth Cymru: | £2,250.00 |